  Туспуктэм: vk.com (Ярослав Семенов) Майя Бывальцева Кияса ёросын Лутоха – Калашур – Выль Тӥгырмен сюреслэсь 1,4 иськемъем люкетсэ тупатъязы. Та дырозь со гинэ асфальтэн шобыртымтэ на вал, ивортӥз Удмуртиысь кивалтэтлэн тӧроез Ярослав Семёнов мерлыко вотэсъёсысь бамаз. « Та сюреслы луыса удмурт гуртысь итальян сыр вузкаронниосы вуэ. <…> Сюрес гурт возёслы но, Калашур гуртын улӥсьёслы но кулэ, отын 300-лэсь трос улӥсез » Ярослав Семёнов, Удмуртиысь кивалтэтлэн тӧроез Сюрес тупатъямез гуртоос чидатэк возьмазы, угось нӧд вакытэ татӥ пичи машинаос гинэ ӧвӧл, нимысьтыз техника но ортчыны ӧз быгатылы. Тебере Киясаысь Калашурозь сюрес быдэсыз асфальтэн шобыртэмын. Ужъёсты «Комплексное развитие сельских территорий» федерал прогрммая нуизы. Тодэ вайытом, Удмуртиын ветлыны луонтэм сюресъёсты тупатъянэз 2022-тӥ ар понна йылпумъязы. «Опорный план дорожной деятельности» элькун программая кык сюресъёсты выльдӥзы.  Тегъёс: сюресъёс тупатъянужъёс Кияса Удмуртия  